
went to his Abbot, and was shryven of him, and tolde the
Abbot al that the Kyng saide, and praiede his Abbot forto
assoile1 him, for he wolde geve the Kyng soche a wassaile that
al Engeland shall be therof glade and joyful   Tho2 went the
monk into a gardeyn, and founde a grete tode therin, and tok
her up, and put here in a coppe, and prickede the tode through
with a broche3 meny tymes, til that the venyme come out on
everyche side into the coppe.   And tho tok he the coppe, and
fellede hit with god ale, and brought hit bifore the Kyng,
and knelyng saide:  "Sir," quod he, "Wassaile!  for never,
dayes of your lyve, dranke ye of soche a coppe."   " Bygynne,
monk," quod the Kyng, and the monk dranke a grete draught,
and toke the Kyng the coppe; and the Kyng drank also a
grete draughte, and sette doune the coppe.    The monk anone
right went into the fermory4, and there deide anon, on whos
soule God have mercy, Amen! and v monkes singeth for his
soule, and shal whiles that Abbay stant.   The Kyng aros up
anone ful evel at ese, and commanded anon to rerneve the
table, and axede after the monk ; and men tolde him that he
was dede, for his wombe5 was broken in sondre.   When the
Kyng herde this tidynges, he comandede forto trusse6; but al
it was for nought, for his bely biganne to swelle, for the drynk
that he drank, that he deide within ij daies, the morwe after
Seynt Lukes day.
6       COURT AND  CITY
The Bru^ E.E.T.S., 1908, p. 345.
And yn the xvj yere of Kyng Richard his regne, John
Hende beyng that tyme Maire of London, and John Walworth
and Henry Vannere beyng scherreffes of London, that tyme
a bakers man bare a basket of horsbred yn to Flet-strete,
toward an ostrye hous*; and there come a yemon of the
Bischoppis of Salysbury, that was callyd Romayn, and he tok
an horsloff out of the basket of the baker; and he askyd hym
' whi he dede so/ And this Romayn turned ayen, and brak
bakers hedde; and neybourez come out, and wolde have

